# Úradný vestník C 18I/2021

| | ISSN 1977-1037 |
| --- | --- |
| Úradný vestník
  Európskej únie | C 018I |
| | |
| Slovenské vydanie | Informácie a oznámenia | Ročník 6418. januára 2021 |

ISSN 1977-1037

Úradný vestník

Európskej únie

C 018I

Slovenské vydanie

Informácie a oznámenia

Ročník 6418. januára 2021

---

| Obsah | Strana |
| --- | --- |
| | II   Oznámenia |
| | SPOLOČNÉ VYHLÁSENIA |
| 2021/C 18 I/01 | Spoločné vyhlásenie Európskeho parlamentu, Rady Európskej únie a Európskej komisie – Legislatívne priority EÚ na rok 2021 | 1 |
| 2021/C 18 I/02 | Spoločné závery Európskeho parlamentu, Rady Európskej únie a Európskej komisie o cieľoch a prioritách politiky na roky 2020 – 2024 | 5 |

Obsah

Strana

II   Oznámenia

SPOLOČNÉ VYHLÁSENIA

2021/C 18 I/01

Spoločné vyhlásenie Európskeho parlamentu, Rady Európskej únie a Európskej komisie – Legislatívne priority EÚ na rok 2021

1

2021/C 18 I/02

Spoločné závery Európskeho parlamentu, Rady Európskej únie a Európskej komisie o cieľoch a prioritách politiky na roky 2020 – 2024

5

---

| SK | |
| --- | --- |

SK

---

II Oznámenia

SPOLOČNÉ VYHLÁSENIA

| 18.1.2021 | SK | Úradný vestník Európskej únie | CI 18/1 |
| --- | --- | --- | --- |

18.1.2021

SK

Úradný vestník Európskej únie

CI 18/1

---

Spoločné vyhlásenie Európskeho parlamentu, Rady Európskej únie a Európskej komisie

Legislatívne priority EÚ na rok 2021

(2021/C 18 I/01)

Bezprecedentná pandémia potvrdila odolnosť Únie a jej občanov. Nedávny opätovný výskyt koronavírusu v celej Európe však ukazuje, že je mimoriadne potrebné, aby členské štáty a inštitúcie EÚ pri riadení a prekonávaní krízy naďalej konali starostlivo, solidárne, opatrne a koordinovane. V prípadoch, keď si ochrana životov a živobytia vyžadovala naliehavé legislatívne zmeny, Európa preukázala, že je odhodlaná a spôsobilá konať rýchlo a v duchu skutočnej európskej solidarity. EÚ tiež prijala rozsiahle opatrenia na boj proti sociálno-ekonomickým dôsledkom pandémie, pričom prijala viacročný finančný rámec vo výške 1,074 bilióna EUR a fond obnovy „NextGenerationEU“ vo výške 750 miliárd EUR. Komisia bude pokračovať v úsilí o zabezpečenie širokej dostupnosti vakcín proti COVID-19 pre každého, kto ich bude potrebovať.

Strategické priority, ktoré inštitúcie EÚ stanovili na začiatku tohto funkčného obdobia (zdravšia, ekologickejšia, digitálnejšia, spravodlivejšia a sociálnejšia Európa, ktorá na nikoho nezabudne), budú aj naďalej usmerňovať naše rozhodnutia a opatrenia a ešte viac zvyšovať odolnosť našich spoločností a hospodárstiev. Naďalej sme odhodlaní vykonávať tieto priority, posilňovať európsku identitu a naplno využívať potenciál, ktorý zmluvy ponúkajú.

Toto spoločné vyhlásenie na rok 2021 vychádza z pracovného programu Komisie na nadchádzajúci rok a je prejavom nášho spoločného odhodlania dosiahnuť praktické zmeny, ktoré si želajú občania Európskej únie. Nastal čas prejsť od stratégie k vykonávaniu. V spoločnom vyhlásení sa politická pozornosť upriamuje na kľúčové legislatívne návrhy (1), ktoré už Európska komisia predložila alebo ktoré predloží do jesene 2021. Tieto tri inštitúcie vynaložia maximálne úsilie na zabezpečenie toho, aby sa do konca roka dosiahol čo najväčší pokrok. Pripomínajú pozitívny prínos posúdení vplyvu k zlepšeniu kvality právnych predpisov Únie a skutočnosť, že k iniciatívam s významným hospodárskym, environmentálnym a sociálnym vplyvom uvedeným v spoločnom vyhlásení bude v rámci všeobecného pravidla priložené posúdenie vplyvu.

Uvedené tri inštitúcie sa zhodujú na tom, že s cieľom dosiahnuť čo najväčší pokrok do konca roka 2021 a vytvoriť základné prvky transformácie, obnovy a budúcej odolnosti Európy dostanú najvyššiu prioritu tieto iniciatívy:

| 1. | Vykonávať Európsku zelenú dohodu – zabezpečiť, aby bola klimatická transformácia spravodlivá a aby sa na nikoho nezabudlo, čo EÚ umožní dosiahnuť klimatickú neutralitu do roku 2050 a zabezpečiť ambiciózny pokrok smerom k tomuto cieľu do roku 2030, zachovať biodiverzitu, zvrátiť odlesňovanie, dosiahnuť inteligentnejšiu a udržateľnejšiu mobilitu a zabezpečiť naše prírodné zdroje; |
| --- | --- |

1.

Vykonávať Európsku zelenú dohodu – zabezpečiť, aby bola klimatická transformácia spravodlivá a aby sa na nikoho nezabudlo, čo EÚ umožní dosiahnuť klimatickú neutralitu do roku 2050 a zabezpečiť ambiciózny pokrok smerom k tomuto cieľu do roku 2030, zachovať biodiverzitu, zvrátiť odlesňovanie, dosiahnuť inteligentnejšiu a udržateľnejšiu mobilitu a zabezpečiť naše prírodné zdroje;

| 2. | Formovať európske digitálne desaťročie – budeme pracovať na vytvorení skutočne fungujúceho jednotného trhu pre digitálne služby v rámci bezpečných a etických hraníc, na vytvorení rámca pre dôveryhodnú umelú inteligenciu, na rozvíjaní vedúceho postavenia Európy s digitálnymi cieľmi do roku 2030 a dynamickým dátovým hospodárstvom, na vytvorení celoeurópskeho rámca pre bezpečnú verejnú elektronickú identifikáciu, na posilnení súkromia v oblasti elektronických komunikácií a rozvoji kyberneticko-bezpečnostných kompetencií a odolnosti EÚ, najmä v oblasti financií, pričom sa budeme usilovať o spravodlivé zdaňovanie digitálneho hospodárstva; budeme naďalej presadzovať digitalizáciu, najmä pokiaľ ide o vzdelávanie, odbornú prípravu a zdravie, ako aj digitálnu suverenitu a inovačnú kapacitu Európy; |
| --- | --- |

2.

Formovať európske digitálne desaťročie – budeme pracovať na vytvorení skutočne fungujúceho jednotného trhu pre digitálne služby v rámci bezpečných a etických hraníc, na vytvorení rámca pre dôveryhodnú umelú inteligenciu, na rozvíjaní vedúceho postavenia Európy s digitálnymi cieľmi do roku 2030 a dynamickým dátovým hospodárstvom, na vytvorení celoeurópskeho rámca pre bezpečnú verejnú elektronickú identifikáciu, na posilnení súkromia v oblasti elektronických komunikácií a rozvoji kyberneticko-bezpečnostných kompetencií a odolnosti EÚ, najmä v oblasti financií, pričom sa budeme usilovať o spravodlivé zdaňovanie digitálneho hospodárstva; budeme naďalej presadzovať digitalizáciu, najmä pokiaľ ide o vzdelávanie, odbornú prípravu a zdravie, ako aj digitálnu suverenitu a inovačnú kapacitu Európy;

| 3. | Vytvoriť hospodárstvo, ktoré pracuje v prospech ľudí – zabezpečiť, aby sa oživenie dostalo do celej spoločnosti, a to prehĺbením jednotného trhu a posilnením nášho priemyslu, úsilím o väčšiu sociálnu spravodlivosť a prosperitu, zmiernením negatívnych vplyvov krízy na zraniteľné sociálne skupiny, obnovením nášho záväzku k dynamickému a hospodársky silnému odvetviu kultúry. Zároveň prehĺbiť hospodársku a menovú úniu, posilniť odolnosť a udržateľnosť európskych bánk a kapitálových trhov, zabezpečiť väčšiu transparentnosť zdaňovania nadnárodných podnikov a spravodlivú hospodársku súťaž v rámci EÚ a na globálnej scéne; |
| --- | --- |

3.

Vytvoriť hospodárstvo, ktoré pracuje v prospech ľudí – zabezpečiť, aby sa oživenie dostalo do celej spoločnosti, a to prehĺbením jednotného trhu a posilnením nášho priemyslu, úsilím o väčšiu sociálnu spravodlivosť a prosperitu, zmiernením negatívnych vplyvov krízy na zraniteľné sociálne skupiny, obnovením nášho záväzku k dynamickému a hospodársky silnému odvetviu kultúry. Zároveň prehĺbiť hospodársku a menovú úniu, posilniť odolnosť a udržateľnosť európskych bánk a kapitálových trhov, zabezpečiť väčšiu transparentnosť zdaňovania nadnárodných podnikov a spravodlivú hospodársku súťaž v rámci EÚ a na globálnej scéne;

| 4. | Posilniť postavenie Európy vo svete – posilníme európsku značku zodpovedného globálneho vodcovstva a silného partnerstva; sme tiež pripravení dať silný nový impulz našim transatlantickým vzťahom. Podporujeme pravidlá medzinárodného obchodu, ktoré sa riadne presadzujú a zabezpečujú rovnaké podmienky; |
| --- | --- |

4.

Posilniť postavenie Európy vo svete – posilníme európsku značku zodpovedného globálneho vodcovstva a silného partnerstva; sme tiež pripravení dať silný nový impulz našim transatlantickým vzťahom. Podporujeme pravidlá medzinárodného obchodu, ktoré sa riadne presadzujú a zabezpečujú rovnaké podmienky;

| 5. | Podporovať slobodnú a bezpečnú Európu – budeme pracovať na dohode o novom pakte o azyle a migrácii, aby sme zabezpečili komplexné riešenie migrácie a účinnú kontrolu našich vonkajších hraníc; chrániť voľný pohyb posilnením schengenského rámca; zdokonaľovať reakciu Európy na zdravotné krízy. Podnikneme rozhodné kroky na zabránenie šíreniu teroristického obsahu a sexuálneho zneužívania detí online; |
| --- | --- |

5.

Podporovať slobodnú a bezpečnú Európu – budeme pracovať na dohode o novom pakte o azyle a migrácii, aby sme zabezpečili komplexné riešenie migrácie a účinnú kontrolu našich vonkajších hraníc; chrániť voľný pohyb posilnením schengenského rámca; zdokonaľovať reakciu Európy na zdravotné krízy. Podnikneme rozhodné kroky na zabránenie šíreniu teroristického obsahu a sexuálneho zneužívania detí online;

| 6. | Ochraňovať a posilňovať našu demokraciu a chrániť naše spoločné európske hodnoty – budeme naďalej posilňovať schopnosť EÚ presadzovať a chrániť zásady právneho štátu a základné práva a slobody a chrániť občanov pred vznikajúcimi hrozbami a trestnými činmi. Zlepšíme pravidlá o európskych politických stranách a nadáciách, ako aj o politickej reklame. Zabezpečíme širšiu spoluprácu pri zhromažďovaní dôkazov v trestnom konaní a podnikneme nové kroky na presadzovanie rovnosti mužov a žien na pracovisku. |
| --- | --- |

6.

Ochraňovať a posilňovať našu demokraciu a chrániť naše spoločné európske hodnoty – budeme naďalej posilňovať schopnosť EÚ presadzovať a chrániť zásady právneho štátu a základné práva a slobody a chrániť občanov pred vznikajúcimi hrozbami a trestnými činmi. Zlepšíme pravidlá o európskych politických stranách a nadáciách, ako aj o politickej reklame. Zabezpečíme širšiu spoluprácu pri zhromažďovaní dôkazov v trestnom konaní a podnikneme nové kroky na presadzovanie rovnosti mužov a žien na pracovisku.

Pripomíname aj náš záväzok:

| — | vykonávať plán na zavedenie nových vlastných zdrojov, |
| --- | --- |

—

vykonávať plán na zavedenie nových vlastných zdrojov,

| — | pracovať na Európe bez diskriminácie s rovnakými právami a príležitosťami pre všetkých, |
| --- | --- |

—

pracovať na Európe bez diskriminácie s rovnakými právami a príležitosťami pre všetkých,

| — | presadzovať energickejšie politiky rozširovania a susedstva a komplexnú stratégiu s Afrikou, |
| --- | --- |

—

presadzovať energickejšie politiky rozširovania a susedstva a komplexnú stratégiu s Afrikou,

| — | bojovať proti praniu špinavých peňazí a financovaniu terorizmu, daňovým podvodom, daňovým únikom a vyhýbaniu sa daňovým povinnostiam, ako aj zabezpečiť spoľahlivý a spravodlivý daňový systém, |
| --- | --- |

—

bojovať proti praniu špinavých peňazí a financovaniu terorizmu, daňovým podvodom, daňovým únikom a vyhýbaniu sa daňovým povinnostiam, ako aj zabezpečiť spoľahlivý a spravodlivý daňový systém,

| — | spolupracovať s občanmi tak, aby mali väčší vplyv na budúcnosť Európy, a to aj prostredníctvom nadchádzajúcej Konferencie o budúcnosti Európy. |
| --- | --- |

—

spolupracovať s občanmi tak, aby mali väčší vplyv na budúcnosť Európy, a to aj prostredníctvom nadchádzajúcej Konferencie o budúcnosti Európy.

Všetky tri inštitúcie budú spolupracovať na všetkých pripravovaných návrhoch, pričom sa budú riadiť zásadami európskej pridanej hodnoty, subsidiarity a proporcionality. Budeme naďalej napredovať odhodlane a kompetentne, aby Európa mohla prinášať svojim občanov výsledky, keď a kde na tom najviac záleží.

Sme odhodlaní riadne vykonávať a presadzovať existujúce právne predpisy.

My, predsedovia Európskeho parlamentu, Rady Európskej Únie a Európskej komisie, budeme pravidelne monitorovať včasné a účinné vykonávanie tohto spoločného vyhlásenia.

Съставено в Брюксел на десети декември две хиляди и двадесета година.

Hecho en Bruselas, el diez de diciembre de dos mil veinte.

V Bruselu dne desátého prosince dva tisíce dvacet.

Udfærdiget i Bruxelles den tiende december to tusind og tyve.

Geschehen zu Brüssel am zehnten Dezember zweitausendzwanzig.

Kahe tuhande kahekümnenda aasta detsembrikuu kümnendal päeval Brüsselis.

Έγινε στις Βρυξέλλες, στις δέκα Δεκεμβρίου δύο χιλιάδες είκοσι.

Done at Brussels on the tenth day of December in the year two thousand and twenty.

Fait à Bruxelles, le dix décembre deux mille vingt.

Arna dhéanamh sa Bhruiséil, an deichiú lá de mhí na Nollag an bhliain dhá mhíle fiche.

Sastavljeno u Bruxellesu desetog prosinca godine dvije tisuće dvadesete.

Fatto a Bruxelles, addì dieci dicembre duemilaventi.

Briselē, divi tūkstoši divdesmitā gada desmitajā decembrī.

Priimta du tūkstančiai dvidešimtų metų gruodžio dešimtą dieną Briuselyje.

Kelt Brüsszelben, a kétezer-huszadik év december havának tizedik napján.

Magħmul fi Brussell, fl-għaxar jum ta’ Diċembru fis-sena elfejn u għoxrin.

Gedaan te Brussel, tien december tweeduizend twintig.

Sporządzono w Brukseli dnia dziesiątego grudnia roku dwa tysiące dwudziestego.

Feito em Bruxelas, em dez de dezembro de dois mil e vinte.

Întocmit la Bruxelles la zece decembrie două mii douăzeci.

V Bruseli desiateho decembra dvetisícdvadsať.

V Bruslju, dne desetega decembra leta dva tisoč dvajset.

Tehty Brysselissä kymmenentenä päivänä joulukuuta vuonna kaksituhattakaksikymmentä.

Som skedde i Bryssel den tionde december år tjugohundratjugo.

Image 1

---

(1)  V rámci riadneho legislatívneho postupu.

---

| 18.1.2021 | SK | Úradný vestník Európskej únie | CI 18/5 |
| --- | --- | --- | --- |

18.1.2021

SK

Úradný vestník Európskej únie

CI 18/5

---

Spoločné závery Európskeho parlamentu, Rady Európskej únie a Európskej komisie

o cieľoch a prioritách politiky na roky 2020 – 2024

(2021/C 18 I/02)

Uvedené tri inštitúcie sa dohodli na predložení ambiciózneho politického a legislatívneho programu obnovy a obnovenej vitality v legislatívnom období do roku 2024. Ide o pozitívny program pre odolnejšiu Úniu, ktorá sa snaží zotaviť sa z účinkov pandémie COVID-19 a zároveň využiť príležitosti vyplývajúce zo súbežnej ekologickej a digitálnej transformácie a posilniť otvorenú strategickú autonómiu Európy. S cieľom nasmerovať Úniu a jej partnerov na cestu k obnove a pripraviť sa na tieto transformácie budeme počas nasledujúcich štyroch rokov uprednostňovať tieto ciele:

| 1. | Vynaložíme všetko úsilie na zabezpečenie úplného zotavenia sa z pandémie COVID-19, pri ktorom sa na nikoho nezabudne. Budeme naďalej chrániť životy a živobytie, podporovať zdravotnícky personál a zabezpečovať dostupnosť zdravotníckeho tovaru v rámci EÚ a v zahraničí a prioritizovať vývoj a celosvetové nasadenie vakcíny. Naše úsilie budeme naďalej sústreďovať na opatrenia na zmiernenie účinkov hospodárskej krízy. Náš ambiciózny viacročný rozpočet posilnený nástrojom NextGenerationEU využijeme na obnovu a formovanie hospodárstva zajtrajška, ako aj na vykonávanie plánu na zavedenie nových vlastných zdrojov. Prehĺbime jednotný trh s cieľom podporiť výraznú obnovu a vytvoriť konkurencieschopnejšiu a udržateľnejšiu Európu. Budeme sa zaoberať ponaučeniami zo zdravotnej krízy a zraniteľnými miestami, ktoré odhalila, a to prostredníctvom ambicióznejšej spolupráce v oblasti zdravia a civilnej ochrany a vybudovaním Európskej zdravotnej únie pri súčasnom rešpektovaní vnútroštátnych právomocí. |
| --- | --- |

1.

Vynaložíme všetko úsilie na zabezpečenie úplného zotavenia sa z pandémie COVID-19, pri ktorom sa na nikoho nezabudne. Budeme naďalej chrániť životy a živobytie, podporovať zdravotnícky personál a zabezpečovať dostupnosť zdravotníckeho tovaru v rámci EÚ a v zahraničí a prioritizovať vývoj a celosvetové nasadenie vakcíny. Naše úsilie budeme naďalej sústreďovať na opatrenia na zmiernenie účinkov hospodárskej krízy. Náš ambiciózny viacročný rozpočet posilnený nástrojom NextGenerationEU využijeme na obnovu a formovanie hospodárstva zajtrajška, ako aj na vykonávanie plánu na zavedenie nových vlastných zdrojov. Prehĺbime jednotný trh s cieľom podporiť výraznú obnovu a vytvoriť konkurencieschopnejšiu a udržateľnejšiu Európu. Budeme sa zaoberať ponaučeniami zo zdravotnej krízy a zraniteľnými miestami, ktoré odhalila, a to prostredníctvom ambicióznejšej spolupráce v oblasti zdravia a civilnej ochrany a vybudovaním Európskej zdravotnej únie pri súčasnom rešpektovaní vnútroštátnych právomocí.

| 2. | Okrem koordinovaného riadenia pandémie zintenzívnime našu prácu na budovaní Únie zajtrajška. Na tento účel uprednostníme opatrenia, ktoré urýchlia prechod na spravodlivejšiu, zdravšiu, ekologickejšiu a digitálnejšiu spoločnosť v EÚ a na globálnej scéne. Posilníme náš výskum a vývoj, ako aj našu inovačnú kapacitu na urýchlenie ekologickej a digitálnej transformácie, najmä v kľúčových oblastiach ako je odvetvie energetiky, vysokovýkonná výpočtová technika a dôveryhodná umelá inteligencia. |
| --- | --- |

2.

Okrem koordinovaného riadenia pandémie zintenzívnime našu prácu na budovaní Únie zajtrajška. Na tento účel uprednostníme opatrenia, ktoré urýchlia prechod na spravodlivejšiu, zdravšiu, ekologickejšiu a digitálnejšiu spoločnosť v EÚ a na globálnej scéne. Posilníme náš výskum a vývoj, ako aj našu inovačnú kapacitu na urýchlenie ekologickej a digitálnej transformácie, najmä v kľúčových oblastiach ako je odvetvie energetiky, vysokovýkonná výpočtová technika a dôveryhodná umelá inteligencia.

| 3. | Celosvetové vedúce postavenie EÚ v boji proti zmene klímy zostáva kľúčovou prioritou, keďže drastické zníženie emisií a efektívnejšie využívanie zdrojov vo všetkých odvetviach hospodárstva sa stalo naliehavou nevyhnutnosťou. Ekologická transformácia zároveň prináša obrovské príležitosti pre hospodársky rast a tvorbu pracovných miest a zároveň zlepšuje našu odolnosť voči zmene klímy. V nasledujúcich štyroch rokoch sa budeme usilovať o dosiahnutie cieľov klimatickej neutrality do roku 2050, sociálne spravodlivého prechodu na konkurencieschopné, udržateľné obehové hospodárstvo, ochrany biodiverzity a vykonávania cieľov OSN v oblasti udržateľného rozvoja do roku 2030. |
| --- | --- |

3.

Celosvetové vedúce postavenie EÚ v boji proti zmene klímy zostáva kľúčovou prioritou, keďže drastické zníženie emisií a efektívnejšie využívanie zdrojov vo všetkých odvetviach hospodárstva sa stalo naliehavou nevyhnutnosťou. Ekologická transformácia zároveň prináša obrovské príležitosti pre hospodársky rast a tvorbu pracovných miest a zároveň zlepšuje našu odolnosť voči zmene klímy. V nasledujúcich štyroch rokoch sa budeme usilovať o dosiahnutie cieľov klimatickej neutrality do roku 2050, sociálne spravodlivého prechodu na konkurencieschopné, udržateľné obehové hospodárstvo, ochrany biodiverzity a vykonávania cieľov OSN v oblasti udržateľného rozvoja do roku 2030.

| 4. | Kríza spôsobená ochorením COVID-19 urýchlila hyperkonektivitu a integráciu nových technológií, ktoré utvárajú náš život a menia spôsob, akým sa učíme, pracujeme, socializujeme a spotrebúvame. Kríza odhalila aj zraniteľné miesta, ktorým Európa čelí – od problémov s kybernetickou bezpečnosťou po kapacitné problémy a nedostatočnú širokopásmovú infraštruktúru v mnohých regiónoch. V záujme posilnenia nášho postavenia v globálnom hospodárstve a ochrany našich hodnôt budeme vytvárať naše vlastné digitálne riešenia a budovať digitálnu suverenitu Európy. Naše úsilie sa musí zamerať súčasne na prístup k údajom a ich ochranu, rozvoj inovačných technológií a modernizáciu našej infraštruktúry. Aby sme využili súčasnú dynamiku a nasmerovali Európu na ambicióznu cestu k ďalšej digitalizácii, stanovíme jasné digitálne ciele na rok 2030 a budeme spoločne pracovať na ich realizácii. Hospodárske dôsledky krízy a rýchlosť obnovy nebudú rovnaké pre všetky skupiny v spoločnosti a pre každý región EÚ. Kríza zvýšila nezamestnanosť, najmä mladých ľudí a žien pracujúcich v zraniteľných typoch zamestnania. Preto prijmeme opatrenia na dôkladnejšie vykonávanie Európskeho piliera sociálnych práv, najmä pokiaľ ide o ochranu práv pracovníkov v digitálnom hospodárstve, zabezpečenie rovnakých príležitostí pre všetkých, vytvorenie rámca pre primerané minimálne mzdy a zvýšenie transparentnosti odmeňovania. |
| --- | --- |

4.

Kríza spôsobená ochorením COVID-19 urýchlila hyperkonektivitu a integráciu nových technológií, ktoré utvárajú náš život a menia spôsob, akým sa učíme, pracujeme, socializujeme a spotrebúvame. Kríza odhalila aj zraniteľné miesta, ktorým Európa čelí – od problémov s kybernetickou bezpečnosťou po kapacitné problémy a nedostatočnú širokopásmovú infraštruktúru v mnohých regiónoch. V záujme posilnenia nášho postavenia v globálnom hospodárstve a ochrany našich hodnôt budeme vytvárať naše vlastné digitálne riešenia a budovať digitálnu suverenitu Európy. Naše úsilie sa musí zamerať súčasne na prístup k údajom a ich ochranu, rozvoj inovačných technológií a modernizáciu našej infraštruktúry. Aby sme využili súčasnú dynamiku a nasmerovali Európu na ambicióznu cestu k ďalšej digitalizácii, stanovíme jasné digitálne ciele na rok 2030 a budeme spoločne pracovať na ich realizácii. Hospodárske dôsledky krízy a rýchlosť obnovy nebudú rovnaké pre všetky skupiny v spoločnosti a pre každý región EÚ. Kríza zvýšila nezamestnanosť, najmä mladých ľudí a žien pracujúcich v zraniteľných typoch zamestnania. Preto prijmeme opatrenia na dôkladnejšie vykonávanie Európskeho piliera sociálnych práv, najmä pokiaľ ide o ochranu práv pracovníkov v digitálnom hospodárstve, zabezpečenie rovnakých príležitostí pre všetkých, vytvorenie rámca pre primerané minimálne mzdy a zvýšenie transparentnosti odmeňovania.

| 5. | Budeme ďalej posilňovať základy nášho hospodárstva, aby bolo odolnejšie a stabilnejšie. Zabezpečíme voľný pohyb prostredníctvom riadneho fungovania schengenského priestoru, budeme presadzovať, prehlbovať a oživovať jednotný trh, podporovať vnútroštátne reformné a investičné programy a stimulovať súkromné investície s cieľom naštartovať hospodárstvo. Budeme presadzovať ambicióznu európsku priemyselnú politiku, aby sa náš priemysel stal udržateľnejším, ekologickejším, globálne konkurencieschopnejším a odolnejším. Musíme posilniť našu jednotnú menu, zabezpečiť väčšiu finančnú stabilitu a chrániť sa pred hospodárskymi trestnými činmi, daňovými únikmi a podvodmi, vyhýbaním sa daňovým povinnostiam a pred praním špinavých peňazí. Európske podniky a ľudia musia byť chránení pred nekalou hospodárskou súťažou zo zahraničia. Na dosiahnutie tohto cieľa zavedieme vhodný súbor opatrení v daňovom systéme a budeme riešiť rušivý vplyv niektorých zahraničných subvencií na náš jednotný trh. S cieľom zabrániť nedostatku dodávok a závislosti od tovaru, ktoré sú kľúčové pre bezpečnosť našich občanov alebo fungovanie nášho hospodárstva, budeme identifikovať strategické závislosti a prijmeme opatrenia na ich zníženie. Posilníme našu otvorenú strategickú autonómiu a odolnosť a udržíme náš pevný záväzok k otvorenému obchodu založenému na pravidlách. |
| --- | --- |

5.

Budeme ďalej posilňovať základy nášho hospodárstva, aby bolo odolnejšie a stabilnejšie. Zabezpečíme voľný pohyb prostredníctvom riadneho fungovania schengenského priestoru, budeme presadzovať, prehlbovať a oživovať jednotný trh, podporovať vnútroštátne reformné a investičné programy a stimulovať súkromné investície s cieľom naštartovať hospodárstvo. Budeme presadzovať ambicióznu európsku priemyselnú politiku, aby sa náš priemysel stal udržateľnejším, ekologickejším, globálne konkurencieschopnejším a odolnejším. Musíme posilniť našu jednotnú menu, zabezpečiť väčšiu finančnú stabilitu a chrániť sa pred hospodárskymi trestnými činmi, daňovými únikmi a podvodmi, vyhýbaním sa daňovým povinnostiam a pred praním špinavých peňazí. Európske podniky a ľudia musia byť chránení pred nekalou hospodárskou súťažou zo zahraničia. Na dosiahnutie tohto cieľa zavedieme vhodný súbor opatrení v daňovom systéme a budeme riešiť rušivý vplyv niektorých zahraničných subvencií na náš jednotný trh. S cieľom zabrániť nedostatku dodávok a závislosti od tovaru, ktoré sú kľúčové pre bezpečnosť našich občanov alebo fungovanie nášho hospodárstva, budeme identifikovať strategické závislosti a prijmeme opatrenia na ich zníženie. Posilníme našu otvorenú strategickú autonómiu a odolnosť a udržíme náš pevný záväzok k otvorenému obchodu založenému na pravidlách.

| 6. | Pokusy autoritárskych režimov šíriť zavádzajúce rétoriky o pandémii COVID-19 a oslabovať naše demokratické spoločnosti sú na vzostupe. Budúcnosť našej Únie bude závisieť od našej schopnosti brániť naše spoločné hodnoty a posilňovať náš demokratický model. Sme pevne odhodlaní dodržiavať zásadu právneho štátu, na ktorej je založený náš demokratický systém. Budeme konať rozhodne s cieľom zaručiť bezpečnosť Európanov. Posilníme aj našu spoločnú schopnosť reagovať na terorizmus a hybridné hrozby, vznikajúce a existujúce medziodvetvové, cezhraničné a hybridné hrozby a trestné činy. Ľudia sú základným kameňom našej demokracie. Budeme sa zaoberať naliehavými spoločenskými otázkami súvisiacimi s demografickými zmenami. Budeme naďalej obhajovať dodržiavanie základných práv a nediskrimináciu doma i v zahraničí. Budeme bojovať proti rasizmu a pracovať na vytvorení Únie rovnosti s rovnakými právami a príležitosťami pre všetkých. Dokončíme prácu na komplexnej reforme nášho migračného a azylového systému s cieľom zabezpečiť efektívny a humánny prístup a vytvoriť nástroje na riešenie budúcich výziev. |
| --- | --- |

6.

Pokusy autoritárskych režimov šíriť zavádzajúce rétoriky o pandémii COVID-19 a oslabovať naše demokratické spoločnosti sú na vzostupe. Budúcnosť našej Únie bude závisieť od našej schopnosti brániť naše spoločné hodnoty a posilňovať náš demokratický model. Sme pevne odhodlaní dodržiavať zásadu právneho štátu, na ktorej je založený náš demokratický systém. Budeme konať rozhodne s cieľom zaručiť bezpečnosť Európanov. Posilníme aj našu spoločnú schopnosť reagovať na terorizmus a hybridné hrozby, vznikajúce a existujúce medziodvetvové, cezhraničné a hybridné hrozby a trestné činy. Ľudia sú základným kameňom našej demokracie. Budeme sa zaoberať naliehavými spoločenskými otázkami súvisiacimi s demografickými zmenami. Budeme naďalej obhajovať dodržiavanie základných práv a nediskrimináciu doma i v zahraničí. Budeme bojovať proti rasizmu a pracovať na vytvorení Únie rovnosti s rovnakými právami a príležitosťami pre všetkých. Dokončíme prácu na komplexnej reforme nášho migračného a azylového systému s cieľom zabezpečiť efektívny a humánny prístup a vytvoriť nástroje na riešenie budúcich výziev.

| 7. | Posilníme úlohu EÚ ako globálneho aktéra: spolupráca je nevyhnutná na ovplyvňovanie globálneho vývoja, ktorý formuje našu budúcnosť, a na udržanie zdravia našej planéty. Preto budeme presadzovať a reformovať multilaterálny globálny poriadok založený na pravidlách. Pri dosahovaní týchto cieľov budeme úzko spolupracovať s našimi strategickými partnermi a podobne zmýšľajúcimi krajinami, najmä s novou vládou USA. Budeme pokračovať v oživenej politike rozširovania, venovať osobitnú pozornosť našim partnerom vo východnom a južnom susedstve a podporovať dynamické partnerstvo s Afrikou. Zlepšíme naše obranné spôsobilosti pre silnejšiu Európu ako súčasť silnejšieho transatlantického spojenectva. Budeme pracovať na silnej WTO a rovnakých podmienkach a zároveň zabezpečíme našu schopnosť reagovať na nekalé praktiky a nedostatočnú reciprocitu. |
| --- | --- |

7.

Posilníme úlohu EÚ ako globálneho aktéra: spolupráca je nevyhnutná na ovplyvňovanie globálneho vývoja, ktorý formuje našu budúcnosť, a na udržanie zdravia našej planéty. Preto budeme presadzovať a reformovať multilaterálny globálny poriadok založený na pravidlách. Pri dosahovaní týchto cieľov budeme úzko spolupracovať s našimi strategickými partnermi a podobne zmýšľajúcimi krajinami, najmä s novou vládou USA. Budeme pokračovať v oživenej politike rozširovania, venovať osobitnú pozornosť našim partnerom vo východnom a južnom susedstve a podporovať dynamické partnerstvo s Afrikou. Zlepšíme naše obranné spôsobilosti pre silnejšiu Európu ako súčasť silnejšieho transatlantického spojenectva. Budeme pracovať na silnej WTO a rovnakých podmienkach a zároveň zabezpečíme našu schopnosť reagovať na nekalé praktiky a nedostatočnú reciprocitu.

Tieto ciele a priority politík poslúžia ako zdroj inšpirácie a usmernenia pre našu činnosť v nadchádzajúcich rokoch. Pri utváraní našich politík uplatníme strategický výhľad s cieľom lepšie chápať budúce účinky dnešných politických rozhodnutí, uspieť s ekologickou a digitálnou transformáciou a posilniť našu schopnosť ovplyvňovať globálny vývoj. Budeme spolupracovať s cieľom dosiahnuť výsledky pre našich občanov. V tejto súvislosti im poskytneme možnosti, aby mohli vyjadriť svoj názor pri tvorbe politík EÚ, a to aj prostredníctvom Konferencie o budúcnosti Európy. Budeme sa riadiť zásadami európskej pridanej hodnoty, subsidiarity a proporcionality a budeme naplno využívať potenciál, ktorý ponúkajú zmluvy.

Съставено в Брюксел на десети декември две хиляди и двадесета година.

Hecho en Bruselas, el diez de diciembre de dos mil veinte.

V Bruselu dne desátého prosince dva tisíce dvacet.

Udfærdiget i Bruxelles den tiende december to tusind og tyve.

Geschehen zu Brüssel am zehnten Dezember zweitausendzwanzig.

Kahe tuhande kahekümnenda aasta detsembrikuu kümnendal päeval Brüsselis.

Έγινε στις Βρυξέλλες, στις δέκα Δεκεμβρίου δύο χιλιάδες είκοσι.

Done at Brussels on the tenth day of December in the year two thousand and twenty.

Fait à Bruxelles, le dix décembre deux mille vingt.

Arna dhéanamh sa Bhruiséil, an deichiú lá de mhí na Nollag an bhliain dhá mhíle fiche.

Sastavljeno u Bruxellesu desetog prosinca godine dvije tisuće dvadesete.

Fatto a Bruxelles, addì dieci dicembre duemilaventi.

Briselē, divi tūkstoši divdesmitā gada desmitajā decembrī.

Priimta du tūkstančiai dvidešimtų metų gruodžio dešimtą dieną Briuselyje.

Kelt Brüsszelben, a kétezer-huszadik év december havának tizedik napján.

Magħmul fi Brussell, fl-għaxar jum ta’ Diċembru fis-sena elfejn u għoxrin.

Gedaan te Brussel, tien december tweeduizend twintig.

Sporządzono w Brukseli dnia dziesiątego grudnia roku dwa tysiące dwudziestego.

Feito em Bruxelas, em dez de dezembro de dois mil e vinte.

Întocmit la Bruxelles la zece decembrie două mii douăzeci.

V Bruseli desiateho decembra dvetisícdvadsať.

V Bruslju, dne desetega decembra leta dva tisoč dvajset.

Tehty Brysselissä kymmenentenä päivänä joulukuuta vuonna kaksituhattakaksikymmentä.

Som skedde i Bryssel den tionde december år tjugohundratjugo.

Image 2

---